Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 433

12. évfolyam Évi óraszám: 192 óra Belépõ tevékenységformák Különbözõ nézõpontú értékelések érveinek összevetése alapján önálló állásfoglalás kialakítása, az érvelés technikájának elsajátítása. Önálló adatgyûjtés szakkönyvekbõl, folyóiratokból, a megfelelõ információ kiválasztása, a tanultakkal rendszerben kezelése. Rendszerezés, rendszerben gondolkodás. Az információfeldolgozás normáinak használata. Elemzés és lényegkiemelés. Vitaindítók, jegyzetkészítés, kivonat készítése. Statisztikai táblázatok, grafikus ábrázolások felhasználása különbözõ jelenségek értékelésre. Problémamegoldás. Elemzés. Önálló ismeretszerzés. Számítástechnika alkalmazása felhasználói szinten. A mindennapi tapasztalat és a tanult ismeretek összekapcsolása. Elméleti gazdaságtan (közgazdaságtan) Témakörök Tartalmak A makrogazdaság alapösszefüggései A makroökonómia alapfogalmai, a gazdasági szférák és a makropiacok. Termékek és jövedelmek áramlása. A nemzetgazdasági teljesítmény mérése. Új típusú jóléti fejlõdési mutatók. A makrogazdasági egyensúly Az árupiaci kereslet. Az árupiaci kínálat. A pénzpiac. A makroegyensúly és a részpiaci egyensúlytalanság. Az egyensúly felbomlása a különbözõ piacokon. Növekedés és/vagy egyensúly, fenntartható fejlõdés. Az állam gazdaságpolitikája A modern állam szerepe. A költségvetési politika. A monetáris politika. A monetáris és fiskális eszközök kölcsönhatása. Gazdaságpolitikai alternatívák, programok. A külgazdasági kapcsolatok és nemzetgazdasági összefüggésük A nemzetközi munkamegosztás. Külkereskedelem és elõnyök, globalizáció. A külkereskedelem-politika lényege, irányai, eszközei. Vállalatok a nemzetközi piacokon. A nemzetközi pénzügyi és hitelrendszer. A nemzetközi gazdasági szervezetek. A nemzetközi munkamegosztás visszahatása a nemzetgazdaság piacára. Üzleti gazdaságtan Témakörök Tartalmak A tevékenység költségei és az értékesítés A tevékenységek költségnemei és számviteli elszámolásuk. Az értékesítés elszámolása. A vállalkozás eredményének meghatározása. A termelés és értékesítés statisztikai vizsgálata egyszerûen indexekkel. Marketingmix, tervezés A termék marketingértelmezése. Az ár marketingértelmezése. A forgalmazás és elosztás marketingértelmezése. A kommunikáció marketingértelmezése. A marketingtervezés folyamata. A pénzügyi és a hitelmûveletek rendszerezése A pénztárral és bankszámlával kapcsolatos elszámolások rendszerezése. A rövid távú finanszírozás ismeretei. A költségvetési kapcsolatok áttekintése. Zárás — éves beszámoló A könyvviteli zárás. A vállalkozói vagyon és eredmény elemzése egyszerûen. Az éves beszámoló részei, információtartalma. A továbbhaladás feltételei Elméleti gazdaságtan (közgazdaságtan): A tanulók mutassák be a mikro- és makro szemlélet közötti különbséget, a makrogazdaság szereplõit és piacait, a jövedelemáramlás formáit és kategóriáit, a kibocsátás nemzetközi mutatóit. Ismertessék az árupiaci kereslet tényezõit, a fogyasztási és megtakarítási függvényt, a beruházások szerepét, a modern pénzrendszert, a kétszintû bankrendszer mûködését, a pénzteremtés mechanizmusát, a pénzkereslet tényezõit, a pénzpiac hatását a kamatláb alakulására, valamint az árupiaci kínálat tényezõit, a munkapiac szerepét a kínálat alakulásában. Mutassák be a nemzetgazdasági problémákat (növekedés, munkanélküliség, infláció) és okaikat. Határozzák meg az állam feladatait, a fiskális és monetáris politika eszközrendszerét, hatását, jellemezzék a gazdaságpolitika fõ irányait. Ismertessék a külgazdasággal kapcsolatos alapfogalmakat (munkamegosztás, komparatív elõnyök, valutapiaci fogalmak), a külkereskedelem politika fogalmát, irányait, eszközrendszerét, az export és import hatását az egyensúlyi jövedelemre, a külkereskedelmi és fizetési mérleg fogalmát, szerkezetét, a legfontosabb nemzetközi szervezeteket. Üzleti gazdaságtan: A tanulók határozzák meg a költségnemek tartalmát, a befejezett tevékenységek elszámolásának rendjét, a vevõi számla tartalmát, az általános forgalmi adót mint fizetendõ adót, az eredménykategóriák tartalmát és kapcsolatát, az eredménykimutatás készítésének módjait, a társasági adó, valamint a statisztikai indexek tartalmát. Ismertessék az értékesített tevékenységek elszámolásának hatását a vagyonra és az eredményre. A tanulók mutassák be a marketingmix elemeit, a termékkategóriákat, az ármegállapítások alapvetõ módjait, a legjellemzõbb marketingcsatornákat, a kommunikáció és promóció legfontosabb eszközeit, a piacszegmentálás lépéseit. Sorolják fel a vállalkozás és a költségvetés, az APEH- és TB-kapcsolatok legfontosabb formáit, a fizetõképesség, a pénztárral és a bankszámlával kapcsolatos elszámolások tartalmát, a levonható és a fizetendõ forgalmi adó kapcsolatát, a fizetõképesség vizsgálatának egyszerû eszközei jelentését, a zárás és az éves beszámoló információközlõ szerepét. KÖZGAZDASÁGI SZAKMACSOPORTOS ALAPOZÓ GYAKORLATOK 9—12. évfolyam Célok és feladatok A szakmacsoportos alapozó oktatás lehetõséget nyújt a kiválasztott szakmacsoport közös szakmai elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási döntés, illetve a szakirányú felsõfokú továbbtanulás elõkészítésére és az érettségi utáni szakképzés megalapozására. A Közgazdasági szakmacsoportos alapozó gyakorlatok tanításának célja, hogy a tevékenységek sokszínû, tartalmas, aktív tanulói magatartást és tanulási élményeket is eredményezõ bemutatásával keltse fel a tanulók érdeklõdését a szakmacsoport iránt, és segítse elõ késõbbi pályaválasztásukat. Hívja fel a tanulók figyelmét a közgazdasági szakképesítések sajátosságaira, keltse fel az érdeklõdésüket azok gyakorlata iránt. Segítse a tanulókat leendõ szakmai szerepük kiválasztásában, megfogalmazásában, az egyéni életpályájuk reális megszervezésében, megfogalmazásában, megtervezésében. Teremtsen feladathelyzeteket a tanulók képességei, szakmai tehetsége kibontakoztatására, keltse fel az érdeklõdést a szakmai tevékenységek gyakorlata iránt. Biztosítson lehetõséget a szakmacsoport munkaköreiben szükséges magatartás kialakulásához, a motiváció fejlesztéséhez, megerõsítéséhez. Neveljen a szakmai tevékenységekkel kapcsolatban felelõsségteljes magatartásra, alakítsa ki a tanulókban az önálló, pontos és minõségi munkavégzés igényét. Fejlessze azokat a képességeket, amelyek a sikeres ügyintézéshez, üzleti élethez szükségesek (memória, kommunikáció, kapcsolattartás). Az Információkezelés oktatásának célja, hogy a tanulók tájékozódni tudjanak az irodai környezetben, el tudják látni a gazdálkodó szervezeteknél elõforduló egyszerû ügyviteli munkákat. A tanulók képet kapnak az irodai munkáról, és ez hozzájárul a pálya iránti érdeklõdésük kialakulásához. A Viselkedéskultúra oktatásának célja, hogy a hétköznapi viselkedési formákat bemutassa, elemezze az alapvetõ és a gazdasági szakmákban különösen fontos magatartási, illetve viselkedésformák szerepét, jelentõségét. Megismertesse a tanulókkal az ön- és emberismeret jelentõségét. Fejlessze az empatikus készségeket. A Kommunikáció oktatásának célja, hogy a tanulók elsajátítsák és tudatosan alkalmazzák a helyes beszédtechnikát, valamint az írásbeli kommunikáció alapszabályait. A személyiségfejlesztés, az egyéni és a szakmai sikerek elérésének kommunikációs eszközökkel történõ elõsegítése. Legyenek tisztában az emberi érintkezés kultúrájának fontosságával. Ismerjék meg önmagukat, és sajátítsák el a közvetlen és tágabb értelemben vett környezetükhöz való alkalmazkodás képességét. Legyenek képesek a konfliktusok elkerülésére vagy helyes kezelésére, a családi, baráti és késõbbi munkakapcsolatok helyes alakítására. Az Üzleti gazdaságtan gyakorlatok oktatásának célja, hogy képessé tegye a tanulókat azoknak a folyamatoknak, számításoknak, bizonylatkezeléseknek az elvégzésére, gyakorlatára, amelyeket az elméletben tanultak. Tegye képessé a tanulókat irányítással egyszerû számviteli, pénzügyi, statisztikai és marketingfeladatok megoldására, tevékenységük megszervezésére és értékelésére. Fejlesztési követelmények A foglalkozások során fejlõdjenek a tanulók gyakorlati tevékenységhez szükséges képességei, így különösen az ismeretelemzõ-értékelõ gondolkodás, az önálló tapasztalatszerzés és ismeretalkalmazás képessége. A gyakorlati tevékenységek során maradéktalanul tartsák be a balesetmentes és biztonságos munkavégzés szabályait, fejlõdjön munkabírásuk, kitartásuk, monotónia tûrésük. A tevékenység során szokjanak hozzá a tanulók a számítástechnikai eszközök használatához, a produktív munkavégzéshez. Alakuljon ki a tanulókban az önálló feladatmegoldás igénye, érezzék meg a sikerek értékét, örömét. A gyakorlati tevékenység végzése során folyamatosan erõsödjék a szakmai motiváció, váljon tudatos döntéssé a szakmaválasztás. A tanulók alkalmazzák a gyakorlati tevékenységek végzéséhez szükséges magatartási szabályokat, magatartásformákat. Információkezelés: A tanulók váljanak képessé a számítógép billentyûzetének használatára, dokumentumok megnyitására, mentésére, nyomtatására, tabulálásra, betûtípusváltásra, választásra, keresésre, cserére. Másoljanak tíz perc alatt legalább 800 leütés terjedelmû, közepes nehézségû, összefüggõ nyomtatott, ismeretlen szöveget tízujjas vakírással, az elõírt hibahatárokon belül. Ismerjék az üzleti szokásoknak megfelelõ levélformákat, a kiemelési módokat. Használják a másológépet, telefont, telefaxot, iratmegsemmisítõt a kezelési útmutató szerint rendeltetésszerûen, egyszerû karbantartási teendõket végezzenek el (pl. másolótoner-csere, telefax papírcsere, nyomtató festékkazettacsere). Viselkedéskultúra: A tanulók ismerjék az ápoltság jegyeit, az öltözködési módokat. Váljanak képessé a kapcsolatfelvételre, a kapcsolattartásra, a kulturált vitára, az eredményes konfliktuskezelésre. Ismerjék meg a korszerû gasztronómia alapjait. Legyenek jártasak az étkezési szokásokban, ismerjék az egészséges táplálkozás alapelveit. Kommunikáció: A tanulók ismerkedjenek meg a kommunikáció fogalmával, a helyes beszédtechnikával, a mondat- és szövegfonetikai eszközök helyes használatával. Alkalmazzák a kapcsolatfelvétel, kapcsolattartás és kapcsolatlezárás kulturált módját, az írásbeli kommunikáció legelterjedtebb formáit. A tanulók önismeret-fejlesztõ gyakorlatok útján tanulják meg a tárgyilagos emberismeret jelentõségét, és feltétlenül fejlesszék a konfliktuskezelés képességét. Üzleti gazdaságtan gyakorlatok: A tanulók váljanak képessé egyszerû gazdasági eseményeket idõsoros és számlasoros könyvelésben feljegyezni, az elszámolásokat ellenõrizni és a kapcsolódó egyszerû számviteli és pénzügyi bizonylatokat kitölteni, az egyszerû pénzforgalmi teendõket elvégezni. Legyenek képesek egyszerû statisztikai számításokat elvégezni, röviden értelmezni a kiszámított mutatószámokat. A tanulók képesek legyenek összefoglaló feladat kidolgozására a tanult számviteli, statisztikai és pénzügyi ismeretek vonatkozásában. A gyakorlati élet követelményei szerint az információfeldolgozás korszerû eszközeit és az alapvetõ, egyszerû szakmai szoftvereket tudják kezelni.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes